**บริษัท สเปเชี่ยลตี้ เนเชอรัล โปรดักส์ จำกัด (มหาชน)  
Specialty Natural Products Public Company Limited**

**ส่วนที่ 4**

**ข้อมูลเกี่ยวกับการเสนอขายหลักทรัพย์**

**ส่วนที่ 4**

**ข้อมูลเกี่ยวกับการเสนอขายหลักทรัพย์**

1. **รายละเอียดของหลักทรัพย์ที่เสนอขาย**
   1. **ลักษณะสำคัญของหลักทรัพย์ที่เสนอขาย**

การเสนอขายหุ้นสามัญต่อประชาชนเป็นครั้งแรก (IPO) ในครั้งนี้ เป็นการเสนอขายหุ้นสามัญเพิ่มทุนของ บริษัท สเปเชี่ยลตี้ เนเชอรัล โปรดักส์ จำกัด (มหาชน) (“**บริษัทฯ**”) จำนวน 105,000,000 หุ้น มูลค่าที่ตราไว้ 1 บาท คิดเป็นร้อยละ 25.93 ของจำนวนหุ้นสามัญที่ออกและเรียกชำระแล้วทั้งหมดของบริษัท ภายหลังการเสนอขายหุ้นในครั้งนี้ โดยมีรายละเอียดดังนี้

|  |  |  |
| --- | --- | --- |
| ผู้เสนอขาย | : | บริษัท สเปเชี่ยลตี้ เนเชอรัล โปรดักส์ จำกัด (มหาชน) |
| ประเภทหลักทรัพย์ที่เสนอขาย | : | หุ้นสามัญเพิ่มทุนของบริษัท สเปเชี่ยลตี้ เนเชอรัล โปรดักส์ จำกัด (มหาชน) |
| จำนวนหุ้นออกใหม่ที่เสนอขาย | : | จำนวน 105,000,000 หุ้น คิดเป็นร้อยละ 25.93 ของจำนวนหุ้นสามัญที่จำหน่ายได้แล้วทั้งหมดภายหลังการเสนอขายในครั้งนี้ |
| มูลค่าที่ตราไว้ | : | หุ้นละ 1 บาท |
| ราคาเสนอขาย | : | [•] บาทต่อหุ้น |
| มูลค่ารวมของหุ้นใหม่ที่เสนอขาย | : | [•] บาท |
| ระยะเวลาขาย | : | ตั้งแต่เวลา 08.30 น. ถึง 17.00 น. ของวันที่ [•] |
| สิทธิ ผลประโยชน์และเงื่อนไขอื่น | : | หุ้นสามัญเพิ่มทุนของบริษัทที่เสนอขายในครั้งนี้ มีสิทธิและผลประโยชน์เท่าเทียมกับหุ้นสามัญเดิมของบริษัททุกประการ |

* 1. **สัดส่วนการเสนอขายหลักทรัพย์**

การเสนอขายหุ้นสามัญเพิ่มทุนในครั้งนี้ จำนวน 105,000,000 หุ้น เป็นการเสนอขายผ่านผู้จัดจำหน่ายหลักทรัพย์โดยจัดสรรตามดุลยพินิจของผู้จัดจำหน่ายหลักทรัพย์และไม่มีการเสนอขายให้กับผู้จองซื้อรายย่อย เนื่องจากจำนวนหุ้นที่เสนอขายในครั้งนี้มีจำนวนจำกัด ไม่เพียงพอต่อการเสนอขายต่อประชาชนทั่วไปในวงกว้าง ทั้งนี้ สัดส่วนการเสนอขายหุ้นสามัญเป็นดังนี้

|  |  |  |
| --- | --- | --- |
| **ประเภทนักลงทุน** | **จำนวนหุ้นที่เสนอขาย** | **สัดส่วน** |
| 1.2.1 เสนอขายต่อบุคคลตามดุลยพินิจของผู้จัดจำหน่ายหลักทรัพย์ | [•] | [•] |
| 1.2.2 เสนอขายต่อผู้มีอุปการคุณของบริษัทฯ | [•] | [•] |
| 1.2.3 เสนอขายต่อกรรมการ ผู้บริหาร และ/หรือพนักงานของบริษัทฯ และบริษัทย่อย | [•] | [•] |

ทั้งนี้ ผู้จัดการการจัดจำหน่ายและรับประกันการจำหน่ายตามที่ระบุไว้ในข้อ 6.2.1 ขอสงวนสิทธิในการใช้ดุลยพินิจในการเปลี่ยนแปลงจำนวนหุ้นสามัญที่จัดสรรให้แก่ผู้ลงทุนแต่ละประเภทข้างต้น หรือเปลี่ยนแปลงวิธีการจัดสรรหุ้นสามัญตามรายละเอียดที่กำหนดไว้ เพื่อให้การจองซื้อหุ้นสามัญครั้งนี้ประสบความสำเร็จในการขายสูงสุด

ผู้จัดจำหน่ายและรับประกันการจำหน่ายหลักทรัพย์แต่ละรายตามที่ระบุไว้ในข้อ 6.2 จะดำเนินการจัดจำหน่ายหุ้นสามัญเพิ่มทุนให้แก่นักลงทุนซึ่งจัดอยู่ในประเภทบุคคลตามดุลยพินิจของผู้จัดจำหน่ายหลักทรัพย์ ทั้งนี้ผู้จัดการการจัดจำหน่ายและรับประกันการจำหน่าย (ตามที่ระบุไว้ในข้อ 6.2.1) เท่านั้น จะเป็นผู้ดำเนินการจัดจำหน่ายหุ้นสามัญเพิ่มทุนให้แก่ผู้มีอุปการคุณของบริษัทฯ รวมถึงกรรมการ ผู้บริหาร และ/หรือพนักงานของบริษัทฯ และบริษัทย่อย

ในการพิจารณาประเภทของผู้ลงทุนให้ยึดตามนิยามที่กำหนดดังต่อไปนี้

**บุคคลตามดุลยพินิจของผู้จัดจำหน่ายหลักทรัพย์** หมายถึง ผู้จองซื้อที่เป็นบุคคลธรรมดา และ/หรือ นิติบุคคลทั่วไป ซึ่งเป็นผู้มีอุปการคุณที่มีความสัมพันธ์ทางธุรกิจกับผู้จัดจำหน่ายหลักทรัพย์ไม่ว่าโดยตรงหรือโดยอ้อม ซึ่งรวมถึง ที่เป็นหรือเคยเป็นลูกค้า หรือบุคคลที่คาดว่าจะเป็นลูกค้า เช่น ลูกค้าที่ทำการซื้อขายหลักทรัพย์ ลูกค้าด้านวาณิชธนกิจ ลูกค้าที่ทำการซื้อขายหน่วยลงทุน เป็นต้น หรือผู้ที่มีความสัมพันธ์ทางธุรกิจ เช่น บริษัทคู่ค้า ผู้ให้คำปรึกษาทางธุรกิจ ผู้ให้การสนับสนุนด้านข้อมูลทางธุรกิจ และผู้แนะนำลูกค้า/ธุรกิจ เป็นต้น ทั้งที่เคยติดต่อ ที่ติดต่ออยู่ในปัจจุบัน หรือผู้ที่คาดว่าจะได้ติดต่อในอนาคตของผู้จัดจำหน่ายหลักทรัพย์ รวมถึงผู้ที่ได้เข้าร่วมฟังการนำเสนอข้อมูลของบริษัท (Roadshow) และในกรณีที่บุคคลตามดุลยพินิจเป็นนิติบุคคลจะรวมถึงผู้ถือหุ้น และ/หรือ ผู้บริหาร และ/หรือพนักงานของบุคคลข้างต้นที่จองซื้อหุ้นผ่านผู้จัดจำหน่ายหลักทรัพย์ตามข้อ 6.2 ทั้งนี้ ไม่รวมถึง

(ก) การจัดสรรหุ้นให้แก่ตนเอง ผู้จัดจำหน่ายหลักทรัพย์ที่ร่วมจัดจำหน่าย ตลอดจนกรรมการ ผู้บริหาร ผู้ถือหุ้นรายใหญ่ ผู้มีอำนาจควบคุม และผู้ที่เกี่ยวข้อง รวมทั้งบริษัทใหญ่ และบริษัทย่อยของตนเอง รวมทั้งผู้ที่เกี่ยวข้องของผู้จัดจำหน่ายหลักทรัพย์ที่ร่วมจัดจำหน่าย เว้นแต่เป็นการจัดสรรหุ้นที่เหลือจากการจองซื้อของผู้จองซื้อหุ้นทั้งหมด อย่างไรก็ดี จะไม่จัดสรรหุ้นสามัญให้แก่บริษัทย่อยของบริษัท ตามที่กำหนดในประกาศคณะกรรมการกำกับตลาดทุน ที่ ทธ.27/2559 เรื่องหลักเกณฑ์ เงื่อนไข และวิธีการในการจัดจำหน่ายหลักทรัพย์ บังคับใช้ตั้งแต่วันที่ 1 สิงหาคม 2559 (รวมถึงที่มีการแก้ไขเพิ่มเติม) และ

(ข) การจัดสรรหุ้นให้แก่บุคคลที่บริษัทฯ ถูกห้ามมิให้จัดสรรหุ้นหรือจัดสรรหุ้นให้แก่บุคคลที่มีความสัมพันธ์เกินกว่าอัตราที่กำหนด ตามประกาศคณะกรรมการกำกับตลาดทุนที่ ทจ. 40/2557 เรื่อง การจำหน่ายหลักทรัพย์ที่ออกใหม่ประเภทหุ้นและใบสำคัญแสดงสิทธิที่จะซื้อหุ้นของบริษัทที่ออกตราสารทุน บังคับใช้ตั้งแต่วันที่ 16 ธันวาคม 2557 (รวมทั้งที่มีการแก้ไขเพิ่มเติม)

สำหรับผู้จัดการการจัดจำหน่ายและรับประกันการจำหน่าย บุคคลตามดุลยพินิจผู้มีอุปการคุณของผู้จัดการการจัดจำหน่ายและรับประกันการจำหน่าย จะรวมถึงนักลงทุนสถาบันที่เคยเป็น หรือเป็นลูกค้าของผู้จัดการการจัดจำหน่ายและรับประกันการจำหน่าย หรือที่ผู้จัดการการจัดจำหน่ายและรับประกันการจำหน่ายต้องการชักชวนให้เป็นลูกค้าในอนาคตที่จองซื้อหุ้นผ่านผู้จัดการการจัดจำหน่ายและรับประกันการจำหน่ายตามข้อ 6.2.1 ด้วย

**นักลงทุนประเภทสถาบัน** หมายถึง ผู้ลงทุนที่เป็นนิติบุคคลหรือบุคคลธรรมดาซึ่งมีความเชี่ยวชาญในการลงทุน (professional investor) ที่มีลักษณะใดลักษณะหนึ่งตามประกาศคณะกรรมการกำกับหลักทรัพย์และตลาดหลักทรัพย์ ที่ กจ. 17/2551 เรื่อง การกำหนดบทนิยามในประกาศเกี่ยวกับการออกและเสนอขายหลักทรัพย์ ฉบับลงวันที่ 15 ธันวาคม 2551 (รวมทั้งที่มีการแก้ไขเพิ่มเติม) และประกาศคณะกรรมการกำกับหลักทรัพย์และตลาดหลักทรัพย์ ที่ กจ. 39/2564 เรื่อง การกำหนดบทนิยามผู้ลงทุนสถาบัน ผู้ลงทุนรายใหญ่พิเศษ และผู้ลงทุนรายใหญ่ ฉบับลงวันที่ 24 ธันวาคม 2564 ดังต่อไปนี้

1. ธนาคารแห่งประเทศไทย
2. ธนาคารพาณิชย์
3. ธนาคารที่มีกฎหมายเฉพาะจัดตั้งขึ้น
4. บริษัทเงินทุน
5. บริษัทเครดิตฟองซิเอร์
6. บริษัทหลักทรัพย์
7. บริษัทประกันวินาศภัย
8. บริษัทประกันชีวิต
9. กองทุนรวม
10. กองทุนส่วนบุคคลซึ่งบริษัทหลักทรัพย์รับจัดการเงินทุนของผู้ลงทุนดังนี้
11. ผู้ลงทุนตาม (1) ถึง (9) หรือ (11) ถึง (24) หรือ (26)
12. ผู้ลงทุนตาม (25) ทั้งนี้ เฉพาะในธุรกรรมที่เกี่ยวข้องกับหลักทรัพย์ที่ออกโดยบริษัทดังกล่าว
13. ผู้ลงทุนที่มีคุณสมบัติด้านฐานะทางการเงินเทียบเท่าผู้ลงทุนรายใหญ่พิเศษหรือผู้ลงทุนรายใหญ่
14. กองทุนสำรองเลี้ยงชีพ
15. กองทุนบำเหน็จบำนาญข้าราชการ
16. กองทุนประกันสังคม
17. กองทุนการออมแห่งชาติ
18. กองทุนเพื่อการฟื้นฟูและพัฒนาระบบสถาบันการเงิน
19. ผู้ประกอบธุรกิจสัญญาซื้อขายล่วงหน้าตามกฎหมายว่าด้วยสัญญาซื้อขายล่วงหน้า
20. สถาบันการเงินระหว่างประเทศ
21. สถาบันคุ้มครองเงินฝาก
22. ตลาดหลักทรัพย์แห่งประเทศไทย
23. นิติบุคคลประเภทบรรษัท
24. นิติบุคคลซึ่งมีผู้ลงทุนตาม (1) ถึง (20) ถือหุ้นรวมกันเกินกว่าร้อยละ 75 ของจำนวนหุ้นที่มีสิทธิออกเสียงทั้งหมด
25. ผู้ลงทุนต่างประเทศซึ่งมีลักษณะทำนองเดียวกับผู้ลงทุนตาม (1) ถึง (21) หรือ (23) หรือ (26)
26. ผู้ที่มีประสบการณ์และความเชี่ยวชาญในการลงทุน ได้แก่
27. ผู้จัดการกองทุน หรือผู้จัดการลงทุนในสัญญาซื้อขายล่วงหน้าตามประกาศคณะกรรมการกำกับตลาดทุนว่าด้วยหลักเกณฑ์เกี่ยวกับบุคลากรในธุรกิจตลาดทุน
28. นักวิเคราะห์การลงทุนที่ได้รับความเห็นชอบจากสำนักงาน
29. ผู้ลงทุนที่มีลักษณะเฉพาะ (angel investor) ดังนี้ ทั้งนี้ เฉพาะในธุรกรรมที่เกี่ยวข้องกับหลักทรัพย์ที่ออกตามประกาศเกี่ยวกับการเสนอขายหลักทรัพย์โดยวิสาหกิจขนาดกลางและขนาดย่อม (SME) หรือวิสาหกิจเริ่มต้น (startup) หรือหลักทรัพย์ที่เสนอขายผ่านผู้ให้บริการ ระบบคราวด์ฟันดิง (crowdfunding portal) ที่ได้รับความเห็นชอบจากสำนักงาน
30. ที่ปรึกษาทางการเงินที่ได้รับความเห็นชอบจากสำนักงาน
31. ผู้ให้บริการระบบคราวด์ฟันดิง (crowdfunding portal) ที่ได้รับความเห็นชอบจากสำนักงาน
32. ผู้ลงทุนที่มีคุณสมบัติด้านความรู้หรือประสบการณ์ และคุณสมบัติด้านฐานะการเงิน อย่างครบถ้วนตามที่กำหนดไว้ในตารางแนบท้ายประกาศ
33. กิจการที่ประกอบธุรกิจในลักษณะเงินร่วมลงทุน ได้แก่ นิติบุคคลร่วมลงทุน และกิจการเงินร่วมลงทุน
34. บุคคลที่มีความสัมพันธ์กับบริษัทในลักษณะใดลักษณะหนึ่งดังนี้ ทั้งนี้ เฉพาะในธุรกรรมที่เกี่ยวข้องกับหลักทรัพย์ที่ออกโดยบริษัทดังกล่าว
35. กรรมการ ผู้บริหาร หรือพนักงาน
36. ผู้ถือหุ้นรายใหญ่
37. บริษัทย่อย หรือบริษัทร่วม

บุคคลที่มีความสัมพันธ์กับบริษัทตามวรรคหนึ่ง ให้หมายความรวมถึงบุคคลที่เคยมีความสัมพันธ์ในลักษณะใดลักษณะหนึ่งข้างต้น ซึ่งพ้นจากการมีลักษณะดังกล่าวมาแล้วไม่เกิน 3 เดือน

1. ผู้ลงทุนอื่นใดตามที่สำนักงานประกาศกำหนด

**ผู้มีอุปการคุณของบริษัทฯ** หมายถึง บุคคลที่มีลักษณะของการอุปการคุณที่สร้างประโยชน์อย่างชัดเจนให้กับบริษัทที่ออกตราสารทุนตามที่กำหนดในประกาศคณะกรรมการกำกับตลาดทุน ที่ ทจ. 40/2557 เรื่อง การจำหน่ายหลักทรัพย์ที่ออกใหม่ประเภทหุ้นและใบสำคัญแสดงสิทธิที่จะซื้อหุ้นของบริษัทที่ออกตราสารทุน ฉบับลงวันที่ 7 พฤศจิกายน 2557 (รวมทั้งที่มีการแก้ไขเพิ่มเติม) และหนังสือเวียนของสำนักงาน ก.ล.ต. ที่เกี่ยวข้อง ทั้งนี้ ที่ประชุมคณะกรรมการบริษัทครั้งที่ [•] เมื่อวันที่ [•] ได้พิจารณากำหนดหลักเกณฑ์ในการกำหนดลักษณะความสัมพันธ์ที่มีส่วนร่วมในการสร้างประโยชน์แก่บริษัทฯ ไว้ตามรายละเอียดดังนี้

[•]

ในกรณีที่นิติบุคคลซึ่งเป็นผู้มีอุปการคุณไม่มีนโยบายการลงทุนในหลักทรัพย์ หรือไม่ต้องการลงทุนในหุ้นสามัญเพิ่มทุนของบริษัทฯ นิติบุคคลดังกล่าวอาจกำหนดบุคคลที่จะใช้สิทธิจองหุ้นสามัญเพิ่มทุนแทนได้ โดยบุคคลที่จะใช้สิทธิแทนต้องเป็นผู้มีความสัมพันธ์กับนิติบุคคล และมีส่วนร่วมในการสร้างประโยชน์แก่บริษัทฯ ด้วย เช่น เจ้าของ ผู้บริหาร และพนักงานของ นิติบุคคล (ครอบคลุมบุคคลที่มีความสัมพันธ์ใกล้ชิดคือคู่สมรสและบุตรของบุคคลดังกล่าวได้) โดยนิติบุคคลดังกล่าวต้องมีการจัดทำเอกสารแจ้งรายชื่อบุคคลที่จะจองหุ้นสามัญเพิ่มทุนในส่วนดังกล่าวให้บริษัทฯ ด้วย

ทั้งนี้ ผู้มีอุปการคุณของบริษัทฯ ข้างต้น จะต้องจองซื้อหุ้นผ่านผู้จัดการการจัดจำหน่ายและรับประกันการจำหน่ายตามที่ระบุในข้อ 6.2.1 เท่านั้น ทั้งนี้ ไม่รวมถึงการจัดสรรให้แก่ตนเอง กรรมการ ผู้บริหาร ผู้ถือหุ้นรายใหญ่ผู้มีอำนาจควบคุม และผู้ที่เกี่ยวข้องกับบริษัท โดยการจัดสรรหุ้นเพิ่มทุนของบริษัทให้แก่นักลงทุนในครั้งนี้ จะมีการดำเนินการให้เป็นไปตามประกาศคณะกรรมการกำกับตลาดทุนที่ ทธ.27/2559 เรื่อง หลักเกณฑ์ เงื่อนไข และวิธีการในการจัดจำหน่ายหลักทรัพย์ บังคับใช้ตั้งแต่วันที่ 1 สิงหาคม 2559 (รวมทั้งที่มีการแก้ไขเพิ่มเติม) และประกาศคณะกรรมการกำกับตลาดทุนที่ ทจ.40/2557 เรื่อง การจำหน่ายหลักทรัพย์ที่ออกใหม่ประเภทหุ้นและใบสำคัญแสดงสิทธิที่จะซื้อหุ้นของบริษัทที่ออกตราสารทุน ซึ่งมีผลบังคับใช้ตั้งแต่วันที่ 16 ธันวาคม 2557 (รวมทั้งที่มีการแก้ไขเพิ่มเติม)

**กรรมการ ผู้บริหาร และ/หรือพนักงานของบริษัทฯ และบริษัทย่อย** หมายถึง กรรมการ ผู้บริหาร และ/หรือพนักงานของบริษัท สเปเชี่ยลตี้ เนเชอรัล โปรดักส์ จำกัด (มหาชน) และบริษัทย่อย

ทั้งนี้ กรรมการ ผู้บริหาร และ/หรือพนักงานของบริษัทฯ และบริษัทย่อยจะต้องจองซื้อหุ้นผ่านผู้จัดการการจัดจำหน่ายและรับประกันการจำหน่ายตามที่ระบุในข้อ 6.2.1 เท่านั้น

* 1. **สิทธิ ผลประโยชน์ และเงื่อนไขอื่น**

หุ้นสามัญเพิ่มทุนของบริษัทที่เสนอขายจำนวน 105,000,000 หุ้น ในครั้งนี้ มีสิทธิและผลประโยชน์เท่าเทียมกับหุ้นสามัญเดิมของบริษัททุกประการ

* 1. **ตลาดรองของหุ้นที่เสนอขาย**

บริษัทจะนำหุ้นสามัญเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย (“ตลาดหลักทรัพย์ฯ”) ซึ่งบริษัทได้ยื่นคำขออนุญาตและเอกสารประกอบต่อตลาดหลักทรัพย์ฯ ให้พิจารณารับหุ้นของบริษัทเป็นหลักทรัพย์จดทะเบียนแล้ว ทั้งนี้ บริษัทหลักทรัพย์ ฟินันเซีย ไซรัส จำกัด (มหาชน) ในฐานะที่ปรึกษาทางการเงินได้พิจารณาคุณสมบัติของบริษัทแล้วมีความเห็นว่า บริษัทมีคุณสมบัติครบถ้วนตามที่จะนำหลักทรัพย์ของบริษัทเข้าเป็นหลักทรัพย์จดทะเบียนในตลาดหลักทรัพย์ฯ ได้ ตามข้อบังคับของตลาดหลักทรัพย์แห่งประเทศไทย เรื่องการรับหุ้นสามัญหรือหุ้นบุริมสิทธิเป็นหลักทรัพย์จดทะเบียน พ.ศ.2558 ซึ่งมีผลบังคับใช้ตั้งแต่วันที่ 16 พฤษภาคม 2558 ยกเว้นคุณสมบัติตามข้อ 4(3) เรื่องการกระจายการถือหุ้นรายย่อย ซึ่งบริษัทจะต้องมีผู้ถือหุ้นสามัญรายย่อยไม่น้อยกว่า 1,000 รายและถือหุ้นรวมกันไม่น้อยกว่าร้อยละ 25 ของทุนชำระแล้ว โดยผู้ถือหุ้นดังกล่าวแต่ละรายต้องถือหุ้นไม่น้อยกว่า 1 หน่วยการซื้อขาย ทั้งนี้ ภายหลังจากที่บริษัทได้จำหน่ายหุ้นสามัญต่อบุคคลตามดุลยพินิจของผู้จัดจำหน่ายหลักทรัพย์ ผู้มีอุปการคุณของบริษัทฯ บุคคลที่มีความสัมพันธ์กับบริษัทฯ และกรรมการ ผู้บริหาร และพนักงานของบริษัทฯ จะทำให้บริษัทมีคุณสมบัติครบถ้วนตามเกณฑ์การกระจายหุ้นรายย่อยดังกล่าว และบริษัทจะดำเนินการให้ตลาดหลักทรัพย์แห่งประเทศไทย รับหุ้นสามัญเป็นหลักทรัพย์จดทะเบียนในตลาดหลักทรัพย์ฯ ต่อไป

* 1. **ข้อมูลอื่นๆ**

ตามประกาศคณะกรรมการตลาดหลักทรัพย์ฯ เรื่อง การรับหุ้นสามัญหรือหุ้นบุริมสิทธิเป็นหลักทรัพย์จดทะเบียนในตลาดหลักทรัพย์ฯ พ.ศ.2558 หมวด 5 การห้ามผู้บริหารหรือผู้ถือหุ้นและผู้ที่เกี่ยวข้องขายหุ้นและหลักทรัพย์ในระยะเวลาที่กำหนด และข้อบังคับอื่นที่เกี่ยวข้อง ซึ่งมีผลบังคับใช้ตั้งแต่วันที่ 16 พฤษภาคม 2558 (รวมทั้งที่มีการแก้ไขเพิ่มเติม) กำหนดให้บริษัทฯ ต้องจัดให้มีบุคคลที่ถูกสั่งห้ามขายหุ้นของตนเอง กล่าวคือ สั่งห้ามผู้มีส่วนร่วมในการบริหารของบริษัทหรือผู้ถือหุ้นรายอื่นๆ นำหุ้นของตนเองหรือหลักทรัพย์ที่อาจแปลงสภาพเป็นหุ้นจำนวนรวมกันเท่ากับร้อยละ 55 ของทุนที่ชำระแล้วภายหลังการเสนอขายในครั้งนี้ออกขายภายในกำหนดระยะเวลา 1 ปี นับแต่วันที่หุ้นของบริษัทเริ่มทำการซื้อขายในตลาดหลักทรัพย์ฯ โดยภายหลังจากวันที่หุ้นของบริษัททำการซื้อขายในตลาดหลักทรัพย์ฯ ครบ 6 เดือน ผู้ถือหุ้นที่ถูกสั่งห้ามขายดังกล่าวสามารถทยอยขายหุ้นที่ถูกสั่งห้ามขายได้ในจำนวนร้อยละ 25 ของจำนวนหุ้นทั้งหมดที่ถูกสั่งห้ามดังกล่าว และสามารถขายหุ้นส่วนที่เหลืออีกร้อยละ 75 ได้เมื่อครบกำหนดระยะเวลา 1 ปี